මෙවන් පසුබිමක් තුළයි කටුනායක ආයෝජන කලාපයෙන් තවත් 11 දෙනෙකු කොරෝනා ආසාදිතයන් බවට අද හඳුනාගෙන ඇත්තේ.පවතින කොරෝනා තත්ත්වය  හමුවේ කටුනායක ආයෝජන කලාපය සම්පූර්ණයෙන් වසා දැමීමට මෙතෙක් තීරණයක් ගෙන නොමැති බව ගුවන් සේවා හා අපනයන කලාප සංවර්ධන රාජ්‍ය අමාත්‍ය ඩී.වී. චානක ප්‍රකාශ කළා.හිරු ප්‍රවෘත්ති අංශයට අදහස් දක්වමින් ඔහු සදහන් කළේ කටුනායක ආයෝජන කලාපයේ ඇඟලුම් කර්මාන්තශාලාවලින් කොරෝනා ආසාදිතයන් හඳුනා ගැනීමත් සමඟ අදාළ ආයතන පමණක් විෂබීජහරණය සඳහා වසා දැමීමට කටයුතු කර ඇති බවයි.මේ අතර කුලියාපිටිය - බරිගොඩ ප්‍රදේශයෙන් කොරෝනා ආසාදිතයෙකු වාර්තාවීමත් සමඟ එම රෝගියාගේ ආශ්‍රිතයින් වන පවුල් 30 ක පුද්ගලයින් නිරෝධායනයට ලක් කර තිබෙනවා.